Гъэрэ щIырэ щызэхэкIым
Лъэпкъ куэдым я деж къызэрыщекIуэкIыу, адыгэхэми ижь-ижьыж лъандэрэ догъэлъапIэ гъатхэпэм и 21-22 махуэхэр — гъэрэ щIырэ щызэхэкIыр. Ар ИлъэсыщIэр къыщихьэ лъэхъэнэуи къыдолъытэ. ЗытещIыхьари дунейм и щытыкIэм зэрызихъуэжырщ — мыбдежым жэщри махуэри я кIыхьагъкIэ зэхуэдэ щохъу.
Бахъсэн щIыналъэм хыхьэ ХьэтIохъущыкъуей къуажэм дэт «КIэдет школ-интернат №1» къэрал кIэзонэ IуэхущIапIэм гъатхэпэм и 22-м къыщаIэта Iуэхугъуэ дахэри гъатхэр къызэрысам дызэрыщыгуфIыкIыр нэгъэсауэ къэзыгъэлъагъуэт.
Адыгэхэм ижькIэрэ къыддекIуэкI щэнхабзэр, дыкъэзыухъуреихь дунейм дызэрыхущытыр къызыхэщ, тхьэлъэIу щIыкIэу къызэрагъэпэща дауэдапщэхэм хэтащ Бахъсэн щIыналъэм и щIыпIэ администрацэм и лIыкIуэхэр, республикэм и адыгэ жылагъуэ зэгухьэныгъэхэм я тхьэмадэхэр, Сирием къиIэпхъукIыжа ди лъэпкъэгъухэр, интернатым щеджэ ныбжьыщIэхэр, районым, ХьэтIохъущыкъуей къуажэм и курыт еджапIэхэм щIэс цIыкIухэр, абыхэм я адэ-анэхэр, нэгъуэщIхэри.
Зэхыхьэр зэрекIуэкIам ехьэлIа тхыгъэ убгъуа ди газетым и къыдэкIыгъуэхэм ящыщ зым тетынущ.
Тхыгъэри сурэтри КЪУМАХУЭ Аслъэн ейщ.
